འཛམ་གླིང་ཧྲིལ་བོ་ཆིག་སྒྲིལ་ཅན་དུ་འགྱུར་བཞིན་ཡོད་པ་མིག་མཐོང་ལག་ཟིན་རེད།འོན་ཀྱང་འགྲོ་བ་མིའི་ཁེར་ཚུགས་ཀྱི་རང་དབང་དང་ཁོ་རང་ལ་དབང་བའི་འཁོར་ཡུག་ཆུང་ཆུང་དེ་ནི་གང་ཅི་ཡང་རུང་བས་སིམ་འཛུལ་མི་རུང་།རྒྱུ་མཚན་གང་ཞེ་ན།འགྲོ་བ་མིའི་དཔལ་ཡོན་ཐམས་ཅད་འདི་ལས་བསྐྱེད་པ་དང་།མི་བུ་སྒེར་གྱི་ཐོབ་ཐང་ཟེར་བ་ནི་དེང་རབས་སྤྱི་ཚོགས་ཀྱི་ཐུན་མིན་ཁྱད་ཆོད་ཡིན།དེང་རབས་པའི་རང་དབང་ཟེར་བའང་མཐར་གཏུག་ན་མི་བུ་སྒེར་གྱི་ཐོབ་ཐང་ཁོ་ན་ཡིན་པས་དེ་ནི་གལ་པོ་ཆེ་ལ་ནན་ཏན་གྱིས་སྲུང་དགོས།གལ་ཏེ་འདི་ཤོར་ན་ཡོད་ཚད་ཞོར་དུ་ཤོར་འགྲོ་བས་དཔྲལ་བའི་མིག་དང་ཁོག་གི་སྙིང་ལྟར་གཅེས་པར་འོས།